נ"ח תחילה ואח"כ נר של שבת (ע' הטעם בט"ז) אבל תוס' כתבו שאין הקבלה תלויה בהדלקתן ויכול להדליק של שבת תחילה ואח"כ של חנוכה כ"ז שלא קבלו שבת ונראה דאף לדברי התוס' יש להדליק של חנוכה תחילה רק שכתבו שיכול להדליק אח"כ וע"כ העולם נהגו כן (כמ"ש בש"ע) מ"מ נ"ל דאם שכח להדליק עד שדלקו בביתו נר של שבת מ"מ מותר להדליק נר של חנוכה כי כדאי התוס' לסמוך עליהם בשעת הדחק כיון דלדבריהם אין קבלת שבת תלוי בהדלקה עדיף טפי להדליק נר של שבת תחילה משום תדיר וכו' וגם משום דנר של שבת מצוה לאקדומי ושל חנוכה מצוה לאחורי דמצותה מסוף שקיעה מכ"ש שמותר להדליק באם שכח מלהדליק נרות חנוכה עד שדלק בביתו נר של שבת כנ"ל: